Dont a raio Au bistro du coin er-maez dar 16 a viz Meurzh o tont. Ur film simpl eo, diwar-benn ur charter hag e annezidi. Diskouezet eo bet e Roazhon dilun, eilvouezhiet e brezhoneg. Ur raktres dichortoz un tamm a zo bet tro-dro dar film-se a oa e eilvouezhiañ e meur a yezh frañs Alsasianeg, brezhoneg, kreoleg, korseg, chti hag okitaneg. Anzav a ran diouzhtu ne vefen ket bet o welet ar film ma na vefe ket bet e brezhoneg. Neo ket ur film displijus avat, mouschoarzhet e vez, komedianed a-feson a zo ha plijus an istor. Ur film skañv eo. Un draig un tamm hegasus (marteze) a zo ar santad e vefe bet krouet tammoù zo a-ratozh-kaer evit ma vefe ur farsadenn gant komedian-mañ komedian. Evit reoù zo e teu brav, evit reoù all pas kement…  Al labour eilvouezhiañ e brezhoneg a zo mat-tre, e keñver azasaadur keit hag e keñver choari. Kuzuliañ a ran deoch mont  de welet gant ma vo skignet e brezhoneg en tu bennak kichen ho ti…